บลจ.บัวหลวง-ธนชาตลุยขายกองทุนเกาหลี
บลจ.ลูกแบงก์&nbsp; เดินหน้าขายกองทุนพันธบัตรัฐบาลเกาหลีใต้ต่อเนื่อง "บัวหลวง" ส่งอายุ 17 เดือน ส่วนธนชาตยาวกว่าเป็น 23 เดือน
8 เม.ย. 2553

บลจ.ลูกแบงก์  เดินหน้าขายกองทุนพันธบัตรัฐบาลเกาหลีใต้ต่อเนื่อง "บัวหลวง" ส่งอายุ 17 เดือน ส่วนธนชาตยาวกว่าเป็น 23 เดือน
 บริษัทหลัดทรัพย์จัดการกองทุน (บลจ.) บัวหลวงเปิดเผยว่า บริษัทจะเสนอขายกองทุนรวมบัวหลวงธนสารพลัส 13/10 ระหว่างวันที่ 8 - 16 เม.ย. 53 นี้ โดยกองทุนดังกล่าวมีอายุประมาณ 17 เดือน ขนาดโครงการ 1,500 ล้านบาท เน้นลงทุนในตราสารหนี้ต่างประเทศ เช่น พันธบัตรรัฐบาลเกาหลีใต้ เป็นต้น
สำหรับกองทุนดังกล่าว เหมาะสมกับเงินลงทุนส่วนที่ต้องการความมั่นคงและความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน 
ด้านบลจ.ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ต่างประเทศ 36 (T-FixFIF36) อายุโครงการประมาณ 23 เดือน มูลค่าโครงการ 1,000 ล้านบาท   เสนอขายเพียงครั้งเดียว (IPO) ระหว่างวันที่ 9 – 20 เม.ย. 53 ลงทุนขั้นต่ำ 5,000 บาท
กองทุน T-FixFIF36 เป็นกองทุนที่มีเป้าหมายที่จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้ พันธบัตรรัฐบาลเกาหลีใต้   
กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ประเทศเกาหลีใต้ที่กองทุนลงทุน กองทุนดังกล่าวเป็นทางเลือกให้กับผู้ลงทุนที่ต้องการกระจายเงินลงทุนบางส่วน    ไปลงทุนในตราสารหนี้ต่างประเทศ เพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน